laion/Wikipedia-Exotic huggingface dataset:
ניקוליי יזראילביץ' ברוזגול

ניקוליי (נוחם) יזראילביץ' ברוזגול (ברוסית: Николай Израилевич (Нохем) Брозголь;‏ 31 באוגוסט 1912 – 8 באפריל 1974) היה יהודי-סובייטי, שעוטר כגיבור ברית המועצות על פועלו כמפקד חטיבת התותחים הכבדים הנפרדת מס' 24 של הארמייה ה-38 שבחזית האוקראינית הראשונה במהלך מלחמת העולם השנייה, השתחרר כקולונל מעוטר. נולד במשפחת הפועל היהודי. אחרי סיום בית הספר של שבע שנים עבד כטוחן קמח. סיים את המכללה המכנית של מריאופול ועבד כמומחה במחלקה המכנית במפעל בעיר לנינגרד. שירת בצבא האדום מאז 1932 ובאותה השנה נהיה חבר במפלגה הקומוניסטית. בשנת 1936 סיים את לימודיו בבית הספר הצבאי הקרוי על הוועד המנהל הכללי של הרפובליקה הרוסית הפדרטיבית, ובשנת 1940 סיים קורסי שיפור של מערך הקצונה (KUOS)(רו'). יחידתו גויסה למלחמת העולם השנייה ביוני 1941. לחזית החטיבה שבפיקודו הגיעה לאחר קרב סטלינגרד. בספטמבר-אוקטובר 1943 החטיבה עסקה בצליחת דנייפר ותפיסת מובלעת בגדה הימנית. בהמשך, בתחילת נובמבר, סייעה ליחידות הארמייה בשחרור קייב. בהמשך חטיבתו התקדמה להליץ' וסיימה את הלחימה בפרברי פראג. לאחר המלחמה המשיך בשירותו בצבא הסובייטי. בשנת 1947 סיים את לימודיו בבית הספר הגבוהה לקצונה של חיל התותחנים. השתחרר משירות ב-1956. חי ועבד בלנינגרד, שם גם נפטר. נקבר בבית הקברות הדרומי בלנינגרד (שמה של העיר כעת: סנקט פטרבורג). סיפורי חיילים יהודיים בצבאות הלוחמים בנאצים - באתר יד ושם דף על שמו באתר "גיבורי המדינה" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף "החיילים הסובייטיים שהוענקו להם עיטורים בריטיים במגזין "סטאריי צאיחגאוז"("מחסן הנשק הישן") (ברוסית) Information bulletin from Soviet embassy, No. 90, p. 6 "A Siberian Hero"(באנגלית) פורסם: מיכאל אלטר "גיבור מזאטישיה" מעיתון "חיינו", מאי, 2000; העתק:יוזובקה-סטאלינו-דונייצק: סיפורי היסטוריה יהודית, 4 ביוני 2016 מיקום הקבר (מס' סידורי 7802603000) בבסיס הנתונים ב"ספר הזיכרון למלחמה הגדולה"(ברוסית)
קבר שיח' עבדאללה

קבר השיח' עבדאללה הוא מבנה מקאם קדוש לדת הדרוזית צפונית לכפר אבו סנאן. הקבר נמצא כיום באמצע מטע זיתים, צפונית לכפר אבו סִנאן. השיח' עבדאללה, הקבור בו, נחשב לאחד ממפיצי הדת הדרוזית במאה ה־11. הקבר בנוי על עץ זית (Olea europaea) עתיק, המתפצל לכמה גזעי משנה המפוזרים במעגל בקוטר של שמונה עד עשרה מטרים ובמרכזם הקבר הקדוש, הבנוי על שרידים עתיקים. על הקבר ועל עצי הזית שסביבו פזורים בדים ירוקים רבים המכונים "סטארה", וכן תמונות של קדושי העדה הדרוזית. העץ, בעקבות הקבר שמונח תחתיו, נחשב למקודש למוסלמים ואף יותר מזה לדרוזים. אלה עולים אליו לרגל הן בשמחות משפחתיות והן בעתות מצוקה, לבקש מענה מהצדיק הקבור וישנה אמונה כי בקבר ניתן לבקש משאלות, והן מתגשמות. עצים קדושים בישראל - עץ החיים הבלוג של משה הרפז - קבר שייח' עבדאללה ומערות סמך ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
סבן מיוזיק גרופ

סבן מיוזיק גרופ (באנגלית: Saban Music Group) היא חברת בידור הממוקמת בלוס אנג'לס, קליפורניה. החברה הוקמה בשנת 2019 על ידי איש העסקים הישראלי חיים סבן. החברה עוסקת בהוצאה לאור, טיולים, ניהול, רכישות וייצוג אמנים. החברה הוקמה ב-2019 על ידי איש העסקים חיים סבן. מגזין פורבס דיווח כי חיים סבן השקיע סך של 500 מיליון דולר על הקמת החברה. ב-2020 חתם חיים סבן עם חברת יוניברסל מיוזיק גרופ על הסכם הפצה דיגיטלית של תוכני החברה. דון עומר סטטיק ובן אל CHESCA NAKKIA GOLD YUBEILI מרגי KYEN?ES? YOGAMBII אתר האינטרנט הרשמי של סבן מיוזיק גרופ (באנגלית) סבן מיוזיק גרופ, באתר AllMusic (באנגלית) סבן מיוזיק גרופ, באתר Genius Madeline Berg, Billionaire Haim Saban To Invest $500 Million In New Record Label, Forbes (באנגלית) UMG Partners With Haim Saban's Saban Music Group, Billboard, ‏2020-01-09 SABAN MUSIC GROUP ANNOUNCES WORLDWIDE DISTRIBUTION AND MARKETING ALLIANCE WITH UNIVERSAL MUSIC GROUP, UMG, ‏2020-01-09 (באנגלית)
שירות המשטרה הנורווגית

שירות המשטרה הנורווגית היא סוכנות המשטרה האזרחית הנורווגית. היא מורכבת ממנהל מרכזי של המשטרה הארצית, שבע סוכנויות עצמאיות ושנים עשר מחוזות משטרה. זוהי הסוכנות הממשלתית הכפופה למשרד המשפטים וביטחון הציבור והיא מעסיקה 16,000 עובדים, מתוכם 8,000 שוטרים. בנוסף לסמכויות המשטרה, השירות אחראי על משמר הגבולות, חובות אזרחיות מסוימות, תיאום פעולות חיפוש והצלה, מלחמה בטרור, סיור בכבישים מהירים, ביצוע הוצאה לפועל, חקירה פלילית והעמדה לדין. תחילת שירות המשטרה מתוארך למאה ה-13 עם מינוי השריפים הראשונים. העיר הראשונה בנורווגיה שעשתה זאת, הייתה טרונדהיים בה מונה מפקד משטרה כבר בשנת 1686, בעוד אוסלו הקימה חיל משטרה במדים בשנת 1859. מחוזות משטרה הוצגו בשנת 1894, כשהמבנה הנוכחי קיים משנת 2003. כל מחוז משטרה מנוהל על ידי מפקד משטרה ומחולק למספר תחנות משטרה בעיירות וערים, ובמשרדי השריפים לאזורים כפריים. מושל סבאלברד משמש כמפקד המשטרה של סבאלברד. קציני משטרה נורווגיים אינם נושאים נשק חם, אך שומרים על אקדחי Heckler & Koch MP5 ואקדחי Heckler & Koch P30 בניידות הסיור. רשות התביעה של נורווגיה משולבת במשטרה באופן חלקי. למשטרה סוכנויות עצמאיות כדוגמת: השירות הלאומי לחקירות פליליות הרשות הלאומית לחקירה ותביעת פשע כלכלי וסביבתי (Økokrim) שירות ההגירה הלאומי של נורווגיה שירות המשטרה הניידת הלאומי נציב הגבול הנורווגי שירות החומר והמחשוב של המשטרה מכללת אוניברסיטת משטרת נורווגיה כמה תחומי אחריות לאומיים אחרים נמצאים בפיקוד משטרת מחוז אוסלו, כמו יחידת תגובת החירום ושני מסוקי המשטרה. שירות הביטחון של המשטרה פועל בנפרד מהנהלת המשטרה הארצית. שוטרים נורווגים בשנת 1908. המשרדים הראשיים של הרשות הלאומית לחקירה ותביעת פשע כלכלי וסביבתי בנורווגיה בעיר אוסלו ניידת מדגם מרצדס בנץ ויטו רכב פיקוד משטרתי מדגם BMW X5 קציני שירות המשטרה הניידת הלאומית מבצעים בקרת תנועה בכביש E18 אחד משני מסוקי Eurocopter EC135 של משטרת מחוז אוסלו הליווי המשטרתי המלכותי National Police Directorate (2010). "The Police in Norway" (PDF). אורכב מ-המקור (PDF) ב-17 באוגוסט 2012. נבדק ב-17 באוגוסט 2012. {{cite web}}: (עזרה) מדיה וקבצים בנושא שירות המשטרה הנורווגית בוויקישיתוף אתר האינטרנט הרשמי של שירות המשטרה הנורווגית (בנורווגית) אתר האינטרנט הרשמי של שירות המשטרה הנורווגית (באנגלית) שירות המשטרה הנורווגית, ברשת החברתית פייסבוק
Simply the Best

Simply the Best (בעברית: פשוט הטוב ביותר) הוא אלבום אוסף של הזמרת טינה טרנר, אשר יצא ב-22 באוקטובר 1991. האלבום כולל את אוסף השירים המצליחים ביותר של הזמרת מאז תחילת הקריירה שלה בתוספת של 3 שירים חדשים. מתוך האלבום יצאו 5 סינגלים: "Nutbush City Limits", בגרסה מחודשת לשירם של טרנר ובעלה לשעבר אייק, אשר יצאה מחדש וגרמה לו להתברג ב-20 העליונים של 5 מדינות שונות וב-40 העליונים של המצעד האירופאי; "Way of the World", שיר חדש אשר דורג גם הוא ב-40 העליונים של המצעד האירופאי; "Love Thing", שיר חדש אשר דורג בכמה מדינות; "I Want You Near Me", שיר חדש נוסף אשר דורג ב-60 העליונים של המצעד האירופאי הכללי והשיר "(Simply) The Best", גרסה מחודשת לשיר "The Best" של הזמרת בוני טיילר. האלבום זכה להצלחה גדולה בעולם כאשר מכר 7 מיליון עותקים בכל העולם. בבריטניה זכה להצלחה גדולה במיוחד כאשר מכר 2.1 מיליון עותקים ושהה 140 שבועות במצעד האלבומים הבריטי ובכך הפך לאחד מהאלבומים המצליחים ביותר בתולדות המדינה. לאלבום יצאו מספר גרסאות: גרסה רגילה, גרסה בריטית מיוחדת לרוכשי האלבום בפורמט תקליט, גרסה אמריקאית, גרסה אוסטרלית ומהדורת דלוקס מוגבלת. בגרסה האמריקאית והבריטית ישנו סדר שונה של השירים, בגרסה האוסטרלית ישנם 19 שירים במקום 18 וגרסת הדלוקס הוגבלת כוללת 5 שירים נוספים. מידע על האלבום Simply the Best באתר MusicBrainz מידע על האלבום Simply the Best באתר AllMusic האלבום Simply the Best באתר Discogs האלבום Simply the Best באתר ספוטיפיי האלבום Simply the Best באתר Yandex.Music (ברוסית) Tina Turner - Simply The Best, Discogs (באנגלית)
מראמה ואהירואה

מראמה קווין ואהירואה (בצרפתית: Marama Kevin Vahirua; נולד ב-12 במאי 1980) הוא כדורגלן עבר מטהיטי ששיחק בעמדת החלוץ. ואהירואה התחיל את הקריירה שלו בקבוצת פיראה המקומית ובגיל 17 הצטרף לאקדמיה לכדורל של נאנט. בשנת 1998 הצטרף לקבוצת המילואים ושנה לאחר מכן הצטרף לקבוצה הבוגרת. בעונת 2001/2002 כבש את שער הבכורה שלו במסגרות אירופיות במשחק נגד פ.ס.וו. איינדהובן. באוגוסט 2004, ואהירואה חתם בניס. בשנת 2005 זכה לתואר כדורגלן השנה באוקיאניה. בהמשך הקריירה שיחק בעוד מועדונים בצרפת ובאירופה, כגון: לוריאן, נאנסי, מונקו ופנאתינאיקוס. ב-12 באוקטובר 2013, חזר לפיראה, קבוצת נעוריו. בהמשך שיחק גם בטמנאווה ודרגון. בספטמבר 2018 פרש מכדורגל ומונה לנשיאה של דרגון. בצהירותו, שיחק ואהירואה בנבחרת הצעירה של צרפת, אך מעולם לא זומן לנבחרת הבוגרת. בספטמבר 2012, זומן לראשונה לסגל נבחרת טהיטי לקראת המשחקים נגד קלדוניה החדשה ואיי שלמה במסגרת מוקדמות מונדיאל 2014. ואהירואה, אף זומן לסגל הנבחרת לקראת ההופעה ההיסטורית של הנבחרת לקראת גביע הקונפדרציות 2013, והיה השחקן היחיד בסגל ששיחק מחוץ לטהיטי. ואהירואה, צבר חמש הופעות בנבחרת ללא שער. נאנט ליגת העל הצרפתית: 2000/2001 הגביע הצרפתי: 1998/1999, 1999/2000 פיראה ליגת העל הטהיטית: 2013/2014 אישיים כדורגלן השנה באוקיאניה: 2005 ואהירואה, הוא בן דודו של כדורגלן העבר פסקל ואהירואה, אשר בניגוד לבן דודו שיחק בנבחרת צרפת. ואהירואה נוהג לחגוג את שעריו, תוך כדי תנועה של חתירה בקאיאק, כמחווה לטהיטי מולדתו. בשנת 2013, עת עזב את פאנטראקיקוס, החל לסבול מתחושת דיכאון אשר ליוותה אותו במשך שנתיים. מדיה וקבצים בנושא מראמה ואהירואה בוויקישיתוף מראמה ואהירואה, באתר Transfermarkt מראמה ואהירואה, באתר Soccerway מראמה ואהירואה, באתר WorldFootball.net מראמה ואהירואה, באתר National Football Teams מראמה ואהירואה, באתר FootballDatabase.eu פרופיל המאמן, באתר Transfermarkt
ולדימיר גלושצ'ביץ'

ולדימיר גלושצ'ביץ' (בסרבית: Bлaдимиp Глушчeвић; נולד ב-20 באוקטובר 1979) הוא כדורגלן עבר מונטנגרי, ששיחק בעמדת החלוץ. גלושצ'ביץ' התחיל את הקריירה שלו בקבוצת מוגרן בודווה, בה שיחק עד שנת 2003. בקיץ 2003, חתם בספרטה פראג מליגת העל הצ'כית, בה התאחד עם אחיו, איגור. תחילה הצטרף לקבוצת המילואים, ולקראת סיום העונה הצטרף לקבוצה הבוגרת, כאשר את הופעת הבכורה שלו הוא ערך בליגת העל הצ'כית ב-6 במרץ 2004 נגד סיגמא אולומוץ. בקיץ 2004 חזר לליגת העל של סרביה ומונטנגרו, כאשר חתם בבודו'צ'נוסט פודגוריצה ובהמשך שיחק גם בוראץ' צ'אצ'אק וראד בלגרד. במהלך עונת 2006/2007 חתם בפוליטכניקה טימישוארה, בה עבד תחת המאמן גאורגה חאג'י. לאחר עזיבתו של חאג'י, מעמדו של גלושצ'ביץ' בקבוצה התערער וקיבל דקות משחק מעטות. בקיץ 2007 חזר למוגרן בודווה שלאחר עצמאותה של מונטנגרו, עברה לשחק בליגת העל המונטנגרית. עם מוגרן זכה בשתי אליפויות וגביע. בינואר 2011 חתם באלבסטה מהליגה השנייה בספרד. בקיץ 2011 חזר למוגרן, אך בספטמבר 2011 חתם בהפועל חיפה מליגת העל. בקיץ 2013 פרש מכדורגל. ספרטה פראג הגביע הצ'כי: 2003/2004 מוגרן בודווה ליגת העל המונטנגרית: 2008/2009, 2010/2011 הגביע המונטנגרי: 2007/2008 ולדימיר גלושצ'ביץ', באתר Transfermarkt ולדימיר גלושצ'ביץ', באתר Soccerway ולדימיר גלושצ'ביץ', באתר National Football Teams ולדימיר גלושצ'ביץ', באתר FootballDatabase.eu עמית גולדשטיין והדס גרינברג‏, הפועל חיפה - הפועל עכו: ולדימיר גלושצ'ביץ' חתם, באתר וואלה, 20 בספטמבר 2011
What's Love Got to Do with It

What's Love Got to Do with It (בעברית: מה אהבה קשורה לזה) הוא פסקול ואלבום האולפן השמיני של הזמרת האמריקאית טינה טרנר, אשר יצא על ידי חברת התקליטים פרלופון ב-1993. האלבום שימש כפסקול עבור הסרט האוטוביוגרפי על טרנר בעל אותו השם אשר הועלה לאקרנים באותה השנה. רוב שירי האלבום מכילים גרסאות מחודשות לשירים של הצמד אייק וטינה טרנר, הצמד בו הייתה חברה ביחד עם בעלה לשעבר. מתוך האלבום יצאו ארבעה סינגלים: "I Don't Wanna Fight", שיר חדש אשר הפך ללהיט כאשר הגיע למקום ה-9 בארצות הברית, למקום ה-1 בקנדה, למקום ה-7 בניו זילנד ולמקום ה-11 במצעד האירופאי, "Disco Inferno", גרסת כיסוי לשירם של להקת דה טרמפס, "Why Must We Wait Until Tonight", שיר חדש נוסף ו-קרידנס קלירווטר רבייבל גרסת כיסוי לשירם של להקת קרידנס קלירווטר רבייבל שחודשה על ידי אייק וטינה טרנר וחודשה שוב לכבוד הוצאת אלבום זה. ההוצאה המחודשת של השיר הביאה אותו למקום ה-4 בארצות הברית. האלבום הגיע למעמד פלטינה בארצות הברית עם מכירות של מיליון עותקים במדינה. גם בבריטניה, שווייץ וניו זילנד האלבום הגיע למעמד זהב בעוד באוסטריה, קנדה, צרפת, ספרד וגרמניה הוא הגיע למעמד זהב. בנוסף לגרסה הרגילה של האלבום יצאה לאלבום גם גרסה אמריקאית ובה נכללו 12 שירים במקום 14. מידע על האלבום What's Love Got to Do with It באתר MusicBrainz מידע על האלבום What's Love Got to Do with It באתר AllMusic האלבום What's Love Got to Do with It באתר Discogs האלבום What's Love Got to Do with It באתר ספוטיפיי האלבום What's Love Got to Do with It באתר Yandex.Music (ברוסית) Tina Turner - What's Love Got To Do With It, Discogs (באנגלית)
יחסי מונקו–רומניה

יחסי מונקו–רומניה הם היחסים הדיפלומטיים הרשמיים שבין נסיכות מונקו לבין רומניה. הדיאלוג הפוליטי-דיפלומטי שבין שתי המדינות הגיע לשיאו בשנת 2009 כאשר ביקר אלבר השני, נסיך מונקו ברומניה, בין ה-23 באפריל ל-24 באפריל. היחסים שבין שתי המדינות כוננו בשנות התשעים של המאה העשרים לאחר נפילת משטר ניקולאי צ'אושסקו. רומניה אינה מיוצגת במונקו, הן בדרג השגרירות והן בדרג הקונסולרי. רומניה האמינה את שגרירותה שבפריז, בירת צרפת הסמוכה, על מונקו. מונקו אינה מיוצגת ברומניה בדרג השגרירות. מונקו מיוצגת ברומניה בדרג הקונסולרי באמצעות קונסוליה רשמית שהיא מחזיקה בבוקרשט, בירת המדינה. מונקו האמינה את שגרירותה ברומא, בירת איטליה, על רומניה. Principatul Monaco, באתר משרד החוץ הרומני CONSULATE OF MONACO IN BUCHAREST, ROMANIA
ג'קי לוי (שוער)

יצחק (ג'קי) לוי (12 באפריל 1950 – 18 בספטמבר 2015) היה כדורגלן ישראלי ששיחק בעמדת השוער. לוי היה מזוהה בעיקר עם קבוצת מכבי יבנה. לוי שיחק במחלקת הנוער של מכבי יבנה מגיל 14. בעונת 1968–1969 עלה לקבוצת הבוגרים ששיחקה בליגה ג', ומהר מאוד הפך לשוער הקבוע של הקבוצה. בסיום עונת 1970–1971 העפיל עם קבוצתו לראשונה לליגה ב'. בעונת 1974–1975 הושאל לעונה אחת לקבוצת מכבי שעריים מליגה א' דרום וסיים איתה במקום השביעי. בעונת 1975–1976 חזר למכבי יבנה, ובסיום העונה העפיל עם קבוצתו לראשונה לליגה א'. בסיום עונת 1979–1980 העפיל עם יבנה לליגה הארצית. בסיום עונת 1981–1982 העפיל עם יבנה לראשונה לליגה הלאומית. כך השלים לוי עלייה של כל הליגות עם קבוצתו, איתה זכה בגביע הטוטו בעונת 1984–1985. לוי ירד לליגה הארצית עם יבנה בסיום עונת 1986–1987 והמשיך עונה נוספת בארצית. בעונת 1988–1989 הצטרף לקבוצת מכבי עירוני אשדוד ששיחקה בליגה ב' דרום ב', ובסוף העונה העפיל איתה לליגה א'. בעונת 1989–1990 הצטרף לוי לקבוצת הפועל אשקלון בליגה א' דרום לעונה אחת. בסיום העונה פרש מכדורגל, בגיל 40. ב-21 בפברואר 2018 ערכה אגודת מכבי יבנה משחק הוקרה לזכרו של ג'קי לוי, בו הונצח על ידי קריאת האצטדיון העירוני על שמו. גביע הטוטו בליגה הבכירה זכייה (1): 1984/1985 לוי היה גמלאי של חברת החשמל. השאיר אישה ו-4 ילדים. אחיינו, עידו לוי, הוא שוער מכבי יבנה בהווה. תמונת סגל מכבי יבנה, מעריב 8 בספטמבר 1985 על הכוונת ג'קי לוי, מעריב 3 באפריל 1986 ג'קי לוי גדול שוערי מכבי יבנה הלך לעולמו!, יבנה נט 18 בספטמבר 2015 שעריים רכשה שוער מיבנה, מעריב 11 בספטמבר 1974 גם יבנה על המפה, מעריב 13 ביולי 1980 בארבעה מטחים ללאומית, בעיתון חדשות הספורט (עמוד 6), 16 במאי 1982 שיכון לשוערים צעירים, מעריב 4 בינואר 1989 הם עוד יחתימו את יאשין, מעריב 6 בספטמבר 1989 myavne ,משחק הוקרה לזכרו של ג'קי לוי, 11 בינואר 2018 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
ראבצקפי

ראבצקפי (בהונגרית: Rábcakapi) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בראבצקפי מספר התושבים נמצא בירידה. כך, בשנת 1990 חיו בכפר 203 תושבים, ובשנת 2019 רק 148 תושבים. בשנת 1880 חיו בראבצקפי שבעה יהודים. מדיה וקבצים בנושא ראבצקפי בוויקישיתוף נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
שובור

שובור (בהונגרית: Sobor) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בשובור מספר התושבים נמצא בירידה. כך, בשנת 1990 חיו בכפר 342 תושבים, ובשנת 2019 רק 272 תושבים. בשובור חיו יהודים בתקופות זמן שונות: מדיה וקבצים בנושא שובור בוויקישיתוף אתר האינטרנט הרשמי של שובור (בהונגרית) נתוני הכפר באתר הלמ"ס ההונגרי תיעוד תושבים יהודיים באזור צ'ורנה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
שופרונמטי

שופרונמטי (בהונגרית: Sopronnémeti) הוא כפר במחוז גיור-מושון-שופרון, שבצפון-מערב הונגריה. בשופרונמטי חיו 8 יהודים בשנת 1880 ו-3 בשנת 1910. מדיה וקבצים בנושא שופרונמטי בוויקישיתוף אתר האינטרנט הרשמי של שופרונמטי (בהונגרית) נתוני הכפר באתר הלמ"ס ההונגרי תיעוד תושבים יהודיים באזור צ'ורנה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
צ'ארלס רוברט לסלי

צ'ארלס רוברט לסלי (באנגלית: Charles Robert Leslie;‏ 1794 – 1859) היה צייר ז'אנר אנגלי-אמריקאי. לסלי נולד בלונדון, ב־19 באוקטובר 1794, להורים אמריקאים. כשהיה בן חמש חזר איתם לארצות הברית, שם הם התיישבו בפילדלפיה. לסלי סיים את השכלתו ואחר כך הפך למתלמד בחנות ספרים. עם זאת, הוא התעניין בעיקר בציור ודרמה, וכשהשחקן האנגלי ג'ורג' פרדריק קוק ביקר בעיר הוא צייר מהזיכרון את דיוקנו על הבמה, הציור נחשב כיצירה מבטיחה, וגויסה קרן שתאפשר לאמן הצעיר ללמוד באירופה. הוא נסע ללונדון בשנת 1811, כשהוא מביא המלצות שהעניקו לו אמנים כמו ויליאם ביצ'י, וושינגטון אלסטון, סמואל קולרידג', וושינגטון אירווינג. הוא התקבל כסטודנט לאקדמיה המלכותית, שם זכה בשתי מדליות כסף. תחילה, בהשפעתם של ווסט ופוסלי, הוא צייר "אמנות גבוהה" והציור החשוב ביותר שלו תיאר את "שאול בעין דור". אך עד מהרה גילה את כישרונו האמיתי והפך לצייר תמונות ז'אנר של סצינות הלקוחות מתוך עולם הבדיון כמו משייקספיר, סרוואנטס, מולייר, סוויפט, ואחרים. בשנת 1821 נבחר לסלי כחבר באקדמיה המלכותית. בשנת 1827 הוא נבחר לאקדמיה הלאומית לעיצוב כתואר כבוד. בשנת 1833 הוא חזר לאמריקה כדי להיות מורה לרישום באקדמיה הצבאית בווסט פוינט, אך הוא לא צלח שם, ואחרי שישה חודשים חזר לאנגליה. הוא נפטר ב-5 במאי 1859. לסלי היה אחיהם של הסופר האמריקני, אליזה לסלי, ושל חייל בצבא ארצות הברית, תומאס ג'פרסון לסלי. באפריל 1825 נישא להרייט הונור סטון עמה נולדו לו שישה ילדים. בנם השני סר ברדפורד לסלי היה מהנדס גשרים ידוע, ובנם הצעיר, ג'ורג' דונלופ לסלי (1835–1921) היה צייר מוכר. הוא קבור בבית העלמין בקנסל. לסלי היה בעל דמיון עשיר, שאיפשר לו להתחבר בקלות לרוח היצירה שאותה אייר. הייתה לו תפיסה מעודנת של היופי הנשי, עין חדה להבחין באופי בהופעתה החיצונית של הדמות, ותחושה נכונה של הומור מעודן, שמנעה ממנו לחרוג מגבולות הטעם הטוב. בנוסף למיומנותו כצייר, לסלי היה סופר מוכשר. ספר על חייו של חברו ג'ון קונסטבל צייר הנוף, הופיעו בשנת 1843 והוא נחשב לאחת היצירות הביוגרפיות הטובות של האמן. כן כתב את ספרו "ציירים צעירים", כרך המגלם את חומר הרצאותיו כפרופסור לציור באקדמיה המלכותית, בשנת 1855. בשנת 1860 ערך טום טיילור את האוטוביוגרפיה והמכתבים שלו, הכוללים זיכרונות על חבריו ובני דורו הנכבדים. מכתביו של לסלי מציירים את האיש כחביב, חברתי, גלוי, צנוע ולהוט להדרכה. הוא חיפש תמיד את חברתם של האנשים המובילים בתחום. מדיה וקבצים בנושא צ'ארלס רוברט לסלי בוויקישיתוף Harry Thurston Peck, Daniel Coit Gilman eds, Leslie, Charles Robert, The New International Encyclopædia Chisholm, Hugh, ed, Leslie, Charles Robert, 1911 Encyclopædia Britannica Volume 16 Appletons' Cyclopædia of American Biography Memoirs of the Life of John Constable ed C.R.Leslie 1843, Chapman & Hall, London 1896
סלאת א-זוהר

סלאת א-זוהר (בערבית: صَلَاة ٱلظُّهْر, בתעתיק מדויק: צלאת אל-ט'הר; באופן מילולי: תפילת הצהרים) היא התפילה השנייה מבין חמש תפילות החובה היומיות באסלאם. היא מורכבת מ-4 רכעאת, והזמן שלה מתחיל לאחר שהשמש מגיעה לקו הצהריים. ביום שישי, סלאת א-זוהר נחשבת סלאת אל-ג'ומעה, שבה מתכנסים המתפללים לתפילה משותפת במסגד, הכוללת גם ח'טבה. צלאה מדיה וקבצים בנושא סלאת א-זוהר בוויקישיתוף WikiZero - Zuhr prayer, www.wikizero.com (באנגלית) Zuhr_prayer, wikimili ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
All Night Long (All Night)

"(All Night Long (All Night" הוא להיט של הזמר האמריקאי ליונל ריצ'י משנת 1983. השיר הופיע באלבומו "Can't Slow Down", ושילב מוזיקת נשמה עם השפעות ממוזיקת האיים הקאריביים. השיר הגיע למקום הראשון בשלושה ממצעדי הבילבורד (פופ, R&B, מוזיקה עכשווית למבוגרים) ולמקום השני במצעד הסינגלים הבריטי. ב-1984, ריצ'י הופיע עם השיר בטקס הסיום של משחקי הקיץ בלוס אנג'לס. מילות השיר נכתבו ברובן באנגלית, אבל ריצ'י הודה בראיון שישנן מילים בג'יבריש כ"Tom bo li de say de moi ya" ו"Jambo jumbo" שכתב כך שישמעו כשפה אפריקאית. ריצ'י כתב מילים אלו לאחר שלא נותר בידיו די זמן לאיתור תמלילן שיסייע לו בכתיבת השיר. חבר להקת המאנקיז, מייקל נסמית' הפיק את הקליפ לשיר שביים בוב רפלסון. I Like It" של אנריקה איגלסיאס שכתב וביצע אותו במשותף עם פיטבול, ו-רד וואן מכיל דגימות מוזיקליות מהשיר המופיעות אחרי הפזמון הראשון והשלישי. השיר זכה להצלחה רבה ונכלל באלבום Euphoria. ב-2016, נכללה דגימה מהשיר בלהיט "Kidogo" שביצע הזמר הטנזני דאימונד פלטנומז עם הצמד הניגרי P-Square. "Liar" של קמילה קביו דגם את השיר הקלאסי של ליונל ריצ'י על ידי אינטרפולציה של הלחן המלווה את מילות השיר "Fiesta, forever". מידע על היצירה "All Night Long" באתר מיוזיק בריינז מידע על הסינגל "All Night Long" באתר מיוזיק בריינז מידע על השיר "All Night Long" באתר AllMusic מידע על היצירה "All Night Long" באתר Discogs מילות השיר "All Night Long" באתר Genius סרטון השיר "All Night Long" באתר יוטיוב מידע על הרצועה "All Night Long" באתר ספוטיפיי "UK singles chart details for 'All Night Long (All Night)'". officialcharts.com. נבדק ב-1 בינואר 2020. {{cite web}}: (עזרה) Fleming, Kirsten (21 בספטמבר 2013). "Five surprising facts about Richie's classic 'All Night Long'". New York Post. {{cite news}}: (עזרה) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
יוסף לוטנברג

יוסף (יוסקה) לוטנברג (נולד ב-10 בינואר 1929) הוא יו"ר יד לבנים בתל אביב, ממקימי מוזיאון הפלמ"ח בתל אביב, ממקימי בית הלוחם תל אביב ומנהלו מיום הקמתו במשך כ-30 שנים, יו"ר ההתאחדות הישראלית לספורט נכים וסגן יו"ר הארגון הבינלאומי לספורט נכים, בעבר כיהן יו"ר ארגון נכי צה"ל (1986–2001). עמד בראש עשר משלחות ישראליות באולימפיאדות הנכים (רומא 1960–סידני 2000) ובראשן של משלחות רבות למשחקי סטוק מנדוויל. זכה לכבוד לשאת את דגל ישראל בטקס הפתיחה של המשחקים הפאראלימפיים תל אביב (1968). לוטנברג נולד וגדל בפתח תקווה לאברהם לוטנברג, בוגר ישיבת סלבודקה. חלק מבני משפחתו נרצחו בפרעות תרפ"ט בחברון. בשנת 1945 בגיל שש עשרה וחצי גויס לפלמ"ח, ושירת בגדוד החמישי ולוחם וקצין חבלה בחטיבת הראל, ב-10 במאי 1948 נפצע קשה מאוד בקרב על בית מחסיר, מפקדו האישי היה דני מס. במשך שירותו לקח חלק בקרבות רבים שהתרחשו בגזרה במטרה להגן על ירושלים - בניסיון כיבוש אוגוסטה ויקטוריה, חסימת הדרך מיריחו ובכיבוש בית מחסיר. בתקופת שיקומו יזם וייסד את "קרן נכי צה"ל" במטרה לגייס כסף בארצות הברית למען שיקומם של פצועי המלחמה. בעקבות מהלך זה הוא הוזמן לשיחה עם ראש ממשלת ישראל, דוד בן-גוריון שהובילה לחוק הנכים (תגמולים ושיקום), תש"ט-1949. בשנת 1954 הוביל לוטנברג משלחת ישראלית לקטועי רגליים למשחקים הפאן-הלניים שנערכו באתונה. הוא עמד בראש משלחות רבות למשחקי סטוק מנדוויל. עמד בראש עשר משלחות ישראליות באולימפיאדות הנכים (רומא 1960–סידני 2000). במשחקים הפאראלימפיים תל אביב (1968) זכה לכבוד לשאת את דגל ישראל בטקס הפתיחה. במשחקים הפאראלימפיים טורונטו (1976) סידר ביקור לכל חברי המשלחת בבית מדרשו של הרבי מלובביץ'. לוטנברג שימש וליווה במשך שנים משפחות נעדרים ונכי צה"ל, בהמשך חייו שימש לוטנברג בתפקידים רבים בניהם היה יו"ר ארגון נכי צה"ל (1986–1999) חבר בעמותת דור הפלמ"ח וממיקמי מוזיאון הפלמ"ח בתל אביב, יו"ר יד לבנים בתל אביב ממקימי בית הלוחם ומנהלו במשך כ-30 שנים ויו"ר ההתאחדות הישראלית לספורט נכים. לוטנברג מתגורר בתל אביב. היה נשוי לחנה עד למותה ב-2023. נולדו להם שלושה ילדים, בנו איתן נהרג במלחמת יום הכיפורים והוגדר כנעדר במשך 9 חודשים. בספטמבר 1975 קיבל בנו איתן את צל"ש הרמטכ"ל. בשנת 2001 קיבל את פרס יקיר העיר תל אביב-יפו. בשנת 2018 קיבל מפרס מוסקוביץ' לציונות את פרס עוז ציון על שנלחם במסירות רבה למען העם והארץ. פראתון - הירחון הפראלימפי ינואר 2019, גיליון מס' 39, באתר הוועד הפראלימפי הישראלי משלחת נכים לאתונה, למרחב, 8 ביוני 1958 הנכים יצאו לאולימפיאדה, דבר, 2 באוגוסט 1972 80 במשלחת ישראל לאולימפיאדת הנכים, מעריב, 5 ביוני 1980 מנחם כהן, "בואו נשמור על הבית", מתוך שיחת השבוע, באתר צעירי חב"ד יוסף לוטנברג - ראיון מלא, סרטון בערוץ "ToldotYisrael", באתר יוטיוב (אורך: 03:10:13) עירית שמגר, הבית השני של הנכים, מעריב, 22 ביוני 1977 אלי קמיר, יוסף לוטנברג נבחר שוב ליו"ר ארגון נכי צה"ל, מעריב, 1 בספטמבר 1988 אולימפיאדת הנכים - הכנות ותקצוב, ישיבת ועדת החינוך, התרבות והספורט, באתר כנסת עכשיו, 25 בינואר 2000 לכבודו של יקירנו יוסף-יוסק'ה לוטנברג חזרה משלחת נכי צה"ל ממשחקי סטוק-מנדוויל באנגליה, דבר, 15 באוגוסט 1969 חיילים מיוחדים, באתר בית חב"ד ערב הוקרה לחברנו יוסק'ה לוטנברג לרגל יום הולדת 90, אתר יד לבנים הקשר הרב דורי יוסף לוטנברג באתר פרס מוסקוביץ' לציונות
פטלודונטאים

פטלודונטאים (שם מדעי: Petalodontiformes; מילולית: "שיניים דקות לוחית") היא סדרה של דגי סחוס נכחדים שחיו במהלך סוף הפלאוזואיקון מהקרבון המיסיסיפי עד הפרם המאוחר ואולי עד הטריאס התחתון, אך יש על כך מחלוקת מדעית, כשחוקרים אחרים סוברים שהם נכחדו בהכחדת הפרם. המאובנים שלהם התגלו סביב חופי ארצות הברית ואירופה והם תוארו בשנת 1980 בידי החוקר ריינר זנגרל (אנ'). המינים בסדרה זו הם קרוביהם של הכימראים המודרניים, מהפרימיטיבים שבדגי הסחוס המודרניים. כמו מרבית דגי הסחוס ידוע עליהם בעיקר משרידי השיניים מאחר שגופם היה עשוי סחוס והתפרק במהירות אחרי מותם. מבנה השיניים מרמז על מבנה שטוח עם קצוות הדומות למקור, מבנה שהתאים לריסוק טרף קשיח כמו צדפות וסרטנים, מהם ניזונו. גופם לעומת זאת היה בעל שרירי סנפירים וזנב קצרים ומגושמים כך שהם חיו בקרבת הקרקעית. הידוע בבני הסדרה הוא הסוג Belantsea, שמאובניו התגלו במרבצי לאגרשטטה לחופי מונטנה. Janassidae Pristodontidae Petalodontidae Belantseidae מדיה וקבצים בנושא פטלודונטאים בוויקישיתוף פטלודונטאים, באתר האנציקלופדיה של החיים (באנגלית)